ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA CLĂDIRI, TERENURI ȘI DOTĂRI DIVERSE I EST	
COMPARTIMENTUL  SPAȚII CU ALTĂ DESTINAȚIE I EST
SC2019 -6561/18.03.2019

RAPORT DE SPECIALITATE
privind prelungirea pe o perioada de 1 an a contractului  de închiriere nr.690/1999 cu SOCIETATEA PROFESIONALĂ NOTARIALĂ SICHIM IOANA –NOTINGER TEODORA   

Având în vedere Expunerea de motive nr. SC2019 -6561/18.03.2019 a Primarului Municipiului Timișoara și Proiectul de hotărâre privind prelungirea prin act adițional , pe o perioadă de 1 an a contractului de închiriere nr.690/1999 cu Societatea Profesională Notarială Sichim Ioana –Notinger Teodora  și  încheierea actului adițional, pentru spațiul situat în Timișoara, Piața Tepes Vodă (fosta Piata Doicești) ,  nr.1; 
          Precizăm că spațiul închiriat are o  suprafata de 138,40 m.p, fiind situat la parterul imobilului înscris  în Cartea Funciara nr.970, nr.top 381, în proprietatea Statului Roman ,în folosința Consiliului Local al Municipiului Timișoara și a fost închiriat pentru desfășurarea activităților specifice notariale .
Acest spațiu este în evidența Compartimentului Spații cu Altă Destinație I EST, așa cum rezultă din lista de inventariere a bunurilor din evidența Compartimentului SAD I Est din noiembrie –decembrie 2018 , fiind înscris ca sold scriptic și faptic la poziția 350 .
	Aratăm faptul că prin solicitarea cu numărul CT2019-000427/05.02.2019, Societatea  Profesională Notarială Sichim Ioana –Notinger Teodora a  solicitat prelungirea contractului de închiriere nr.690/1999, cererea fiind  analizată în ședința din 14.03.2019 de către Comisia de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.549/24.10.2018.
	Așa cum rezultădin extrasul Procesului verbal al ședintei din 14.03.2019 a Comisiei de Analiză a Spațiilor cu Altă Destinație decât aceea de locuință, comisia a avizat favorabil această solicitare și a hotărât  prelungirea pe o perioadă de 1an a contractului de închiriere nr.690/1999, cu Societatea Profesională Notarială Sichim Ioana-–Notinger Teodora;
Spațiul a fost verificat prin adresele cu numărul CT2019-427/22.02.2019 ,CT2019-427/20.02.2019 și SJ 2019-427/13.03.2019 .
Menționăm faptul că prin  adresa serviciului juridic nr. SJ 2019-427/13.03.2019 suntem învederați privind existența mai multor  litigii  pe rolul instanțelor judecătorești , nesoluționate până în prezent,  motiv pentru care propunem prelungirea contractului de închiriere nr.699/1999 pe o perioadă de un an. 
Arătăm că  spațiul pentru care se solicită prelungirea închirierii este revendicat în baza Legii nr.10/2001 , iar titularul contractului de inchiriere  este vechiul chiriaș al spațiului , închirierea nefiind în beneficiul unui nou chiriaș ,iar hotărârea comisiei este în consens cu  prevederile articolului 21, aln.5 din Legea nr.10/2001.  
	În conformitate cu prevederile art.36.alin.2 lit.(c) din Legea nr. 215/2001 privind administraţia publică locală,republicată și modificată ;
	Având în vedere prevederile articolului 21 , aln.5 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989;
	În temeiul art.45 din Legea nr. 215/2001 privind administraţia publică locală, republicată şi modificată;
Având  în vedere prevederile legale și necesitatea continuării activității de către Societatea  Profesională Notarială Sichim Ioana –Notinger Teodora  în spațiul situat în imobilul din Timișoara , Piața Țepeș Vodă (fostă Doicești ) , nr.1 , apreciem că Proiectul de hotărîre privind prelungirea pe o perioadă de 1 an  a contractului de închiriere  nr.690/1999 cu Societatea Profesională Notarială Sichim Ioana –Notinger Teodora   , îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

